गौरतलब है कि इससे पहले भाजपा ने अपनी तीसरी सूची में कुल 32 उम्मीदवारों के नाम की घोषणा की थी. पूर्व मुख्यमंत्री बाबूलाल गौर की बहू कृष्णा गौर को पार्टी ने गोविंदपुरा सीट से उम्मीदवार बनाया है. बाबूलाल गौर इस सीट पर ख़ुद या बहू के टिकट के लिए अड़े हुए थे. इंदौर-3 सीट पर बीजेपी ने कैलाश विजयवर्गीय के बेटे आकाश विजयवर्गीय को उम्मीदवार बनाया है. इंदौर की मेयर मालिनी गौड़ पार्टी टिकट पर इंदौर-4 सीट से क़िस्मत आज़माएंगी. इससे पहले सोमवार को भारतीय जनता पार्टी (बीजेपी) ने 17 उम्मीदवारों की दूसरी सूची जारी की थी.